Diari Oficial de la Generalitat Valenciana


Sumari del DOGV 3697, del 28-02-2000 (2000/1459)

DECRET 24/2000, de 22 de febrer, del Govern Valencià, pel qual se cedeix a l’Ajuntament de Soneja, per termini de 10 anys, l’ús gratuït de l’immoble de 733 metres quadrats de superfície situat al paratge Papelera de l’esmentat terme municipal, en el qual hi ha una caseta de peons caminers, per a ubicar-hi un alberg juvenil.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3697

Data del DOGV
:   28-02-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/1459


Data del document
:   22-02-2000

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

 Descriptors 

:   * Soneja
    * cultura regional
    * propietat immobiliària

DECRET 24/2000, de 22 de febrer, del Govern Valencià, pel qual se cedeix a l'Ajuntament de Soneja, per termini de 10 anys, l'ús gratuït de l'immoble de 733 metres quadrats de superfície situat al paratge Papelera de l'esmentat terme municipal, en el qual hi ha una caseta de peons caminers, per a ubicar-hi un alberg juvenil. [2000/F1459]
  
Mitjançant el Reial Decret 1.627/1984, d'1 d'agost, l'administració estatal va transferir a la Comunitat Valenciana, en matèria de carreteres, l'immoble situat al punt quilomètric 1,100 de la C-225, paratge Papelera, en el terme municipal de Soneja.
  
Consta en l'Inventari General de Béns i Drets de la Generalitat Valenciana amb el número A01/12/106/0002 i la qualificació jurídica de bé de domini públic.
  
Figura inscrit en el Registre de la Propietat de Segorbe al tom 463, llibre 31, foli 32, finca 3.745, inscripció 1a.
  
Referència cadastral: parcel·la 919 del polígon 1.
  
L'Ajuntament de Soneja, mitjançant l'acord plenari adoptat el dia 24 de febrer de 1998, va sol·licitar a la Generalitat Valenciana la cessió d'ús, per un període de 10 anys, de l'immoble assenyalat.
  
La sol·licitud té com a finalitat ubicar a l'immoble objecte de cessió un alberg juvenil municipal, i l'ajuntament es compromet a realitzar les reparacions necessàries per a la prestació d'aquest servei i a pagar les despeses de conservació i manteniment de l'immoble.
  
La Conselleria d'Obres Públiques, Urbanisme i Transports ha sol·licitat la desafectació de l'immoble per no ser necessari per als fins propis d'aquesta, i informa favorablement sobre la petició de l'ajuntament llevat de la franja de terreny existent entre la línia de façana de la caseta i la carretera.
  
Vistos els informes que consten en l'expedient, considerant justificada la utilitat pública i l'interés social del fi per al qual es destinarà l'immoble, en virtut del que estableixen els articles 41 i següents i la disposició addicional cinquena de la Llei de Patrimoni de la Generalitat Valenciana, a proposta del conseller d'Economia i Hisenda, i amb la deliberació prèvia del Govern Valencià, en la reunió del dia 22 de febrer de 2000,
  
DECRETE
  
Article 1
  
Desafectar del domini públic de la Generalitat Valenciana l'immoble de 733 metres quadrats de superfície, situat al paratge Papelera, de Soneja, punt quilomètric 1,100 de la C-225 de Soneja a Burriana, que consta en l'Inventari General de Béns i Drets de la Generalitat Valenciana amb el número A01/12/106/0002.
  
Article 2
  
Cedir a l'Ajuntament de Soneja, per termini de 10 anys, l'ús gratuït de l'immoble assenyalat en l'article anterior que es descriu a continuació:
  
Rústica: parcel·la de 733 metres quadrats, situada al paratge Papelera del terme municipal de Soneja.
  
Confronta: nord, amb camí; est, M.ª Ángeles Gómez Lloscos; sud, M.ª Ángeles Gómez Lloscos i Pascual Murria Piquer, i oest, carretera C-225.
  
A l'interior de la parcel·la hi ha dues edificacions: la principal, de dues plantes i 240 metres quadrats construïts, i un cobert, d'una única planta i 71 metres quadrats.
  
Consta inscrit en el Registre de la Propietat de Segorbe al tom 463, llibre 31, foli 32, finca 3.745, inscripció 1a.
  
Referència cadastral: parcel·la 919 del polígon 1.
  
La cessió es realitza amb la finalitat que l'ajuntament cessionari realitze les reparacions necessàries per a la utilització com a alberg juvenil i el destine a aquesta finalitat.
  
Les obres de rehabilitació s'hauran de realitzar en el termini màxim d'un any comptat des de la subscripció del document de cessió corresponent, data en la qual s'iniciarà el termini de 10 anys pel qual se cedeix l'ús de l'immoble.
  
Article 3
  
L'ajuntament cessionari haurà de fer-se càrrec de les despeses i dels impostos que ocasione l'immoble durant el termini de la cessió.
  
Article 4
  
Una vegada transcorregut el termini de 10 anys assenyalat, o si es deixen de complir les condicions de la cessió, l'immoble cedit revertirà automàticament a la Generalitat Valenciana.
  
Disposició final
  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.
  
València, 22 de febrer de 2000
  
El president de la Generalitat Valenciana,
  
EDUARDO ZAPLANA HERNÁNDEZ-SORO.
  
El conseller d'Economia i Hisenda,